open-index/open-wikipedia-markdown huggingface dataset:
יש שופטים בישראל

ממוזער|נואם בכנסת ב-1979
**יש שופטים בישראל** (נאמר גם לפעמים **יש שופטים בירושלים**) הוא משפט הסיום בנאום שנשא מנחם בגין בכנסת ב-20 במרץ 1979 בעקבות פסיקת שופטי בית המשפט העליון בבג"ץ בית אל. דבריו של בגין הביעו שמחה על הפסיקה של בג"ץ והתפיסה הרווחת כיום היא שבנאומו קרא בגין לכיבוד בג"ץ והחלטותיו על ידי רשויות המדינה האחרות ללא ערעור. פרשנות זו משתקפת בנאומים של פוליטיקאים רבים שקראו לתמוך בבג"ץ ובהחלטותיו.

## רקע
ב-1978 הוציאה ישראל צווים לתפיסת אדמות פלסטיניות פרטיות כדי להקים את היישוב ישראלי בית אל שהקמתו הוגדרה כצורך ביטחוני. מספר מתושבי הכפר שאדמותיהם הופקעו עתרו לבג"ץ בטענות של אי חוקיות ההתיישבות ובטענה לחוסר בצורך ביטחוני אמיתי. בתחילת מרץ 1979 דחה בג"ץ את שתי הטענות של העותרים והתיר לממשלת ישראל להמשיך להחזיק בקרקעות שנתפסו עבור בית אל.
## המשפט
החלטת בג"ץ אומצה על ידי הממשלה והביאה לתגובות חיוביות מצד גורמים שונים. בנאום מאת ראש הממשלה מנחם בגין בכנסת ב-20 במרץ 1979 אמר את הדברים הבאים:

יש הטוענים שאמירתו של בגין התייחסה בעצם רק לאישור בג"ץ להתיישבות בבית אל, רבים חלקו על כך. גם אחרי בג"ץ אלון מורה, שהורה לפנות את התנחלות אלון מורה שלא הוגדרה כצורך ביטחוני, אמר בגין כי "יש לכבד את פסק הדין של בית המשפט העליון... הדבר מובן מאליו". חנן מלצר ואהרן ברק כתבו שאת המשפט אמר לאחר בג"ץ אלון מורה, אך מדובר בטעות.

עם זאת בגין ידע גם לבקר את בית המשפט כמו לאחר משפט מחתרת צריפין כשאמר כי "בגזר הדין... ניכרת הנקמנות ומהנמקתו בוקעת הצביעות והחוצפה", בהמשך הצהיר שמוכן להסתיר בביתו את הנאשמים.

## השימוש באימרה
קיימות פרשנויות שונות לכוונתו של בגין אבל לפי ניב יערי הנרטיב המקובל כיום לאמירה "יש שופטים בישראל" הוא כיבוד בג"ץ והחלטותיו על ידי הרשויות האחרות (הרשות המחוקקת והרשות המבצעת) ללא ערעור.

במקביל לאמירה המקורית של בגין נפוצה בישראל הגרסה לפיה "יש שופטים בירושלים", כשנטען שהשיבוש נעשה ב-1979 במאמר שפרסם שר המשפטים לשעבר, חיים צדוק, בעיתון "מעריב". פוליטיקאים רבים השתמשו בגרסה השונה בנאומיהם וביניהם נפתלי בנט, בנימין נתניהו, אמיר אוחנה, אביגדור ליברמן, גדעון סער, אהוד אולמרט, דודי אמסלם, אין כל הבדל בין שתי הגרסאות.

## קישורים חיצוניים
* ניב יערי, "יש שופטים בירושלים"- על בגץ בית אל ובג"ץ אלון מורה", משרד המשפטים, מיזם שורשים במשפט, 21.3.2019.

## הערות שוליים

קטגוריה:אמרות כנף
קטגוריה:מנחם בגין
חטיבת סה"ר

**חטיבת סה"ר** (ראשי תיבות של סדר ציבורי, הגנה וריבונות) היא יחידה במשטרת ישראל שנועדה לשמש ככוח עצמאי בדרום הארץ, ותפקידה להעניק מענה ראשוני באירועים ביטחוניים. החטיבה הוקמה על רקע ההבנה שנוצרה לאורך השנים מלקחי הפעילות המבצעית של מחוז דרום, כי יש צורך בחיזוק היכולת להתמודד עם אירועים רב-זירתיים והתחדדה לאחר טבח שבעה באוקטובר, שהדגישה את חשיבות כוחות המשטרה כמגיבים ראשונים לאירועים מסוג זה.

## תפקיד
חטיבת סה"ר, הפועלת תחת פיקוד מחוז דרום של משטרת ישראל ומקבלת הנחיות מקצועיות מאגף המבצעים, מוגדרת כחטיבה מחוזית עם מגוון משימות רחב. תפקידיה השוטפים כוללים התערבות באירועי הפרות סדר, לחימה בפשיעה חמורה דרך ביצוע חיפושים, הקמת מחסומים, ביצוע מעצרים, ופעולות אבטחה. החטיבה משמשת גם ככוח התערבות מידי לנטרול גורמים עוינים, ומספקת כוח ייעודי לחילוץ ופינוי נפגעים במקרים של אסונות טבע או אירועים חריגים אחרים.

בנוסף החטיבה פועלת ככוח תמיכה במשימות כגון: סיוע ליחידה לאבטחת אישים, אבטחת שוטרים הנמצאים תחת איום גבוה, מאבק בבריונות כבישים וכן סיוע במאמצי סיכול הברחות נשק וסמים בגבול.

## ארגון ומבנה החטיבה
החטיבה מונה כ-250 לוחמים המחולקים ל-3 זרועות:
* זרוע נגב – חולשת על גזרת יישובי הנגב מהעיר נתיבות ועד צומת הערבה.
* זרוע לכיש – חולשת על גזרת הערים אשדוד, אשקלון, קריית גת, שדרות וכל היישובים הסמוכים.
* זרוע מרכזית – זרוע מקצועית המפעילה בעלי תפקידים מיוחדים: מפעילי רחפנים, פרשים, כלבנים וזרוע ניוד.

בכל זרוע פועלים בין 5–7 צוותים של לוחמים. בכל צוות 10 לוחמים ולכל אחד מקצוע שונה בהתאם לייעודו.

### תפקידים בחטיבה
במסגרת השירות בחטיבה, הלוחמים עוברים הכשרות מקצועיות בתחומי הלחימה ואמצעים מיוחדים:
* נהגי מאבריק – הכשרת נהיגה מבצעית ברכב שטח מיוחד שנועד לנסיעה מהירה בתנאי שטח קשים.
* נהגי אופנוע – בחטיבה אופנועי שטח/כביש - לוחמים ייעודיים עוברים הכשרה לנהיגת שטח וכביש.
* כטב"ם/רחפנים – יחידת רקיע הכוללת לוחמים אשר עוברים הכשרת הטסת כטב"ם וזכאים לתעודת מטיס של רת"א (רשות תעופה אזרחית).
* מדריכי כושר – הכשרת קורס מאמנים ללוחמים שמתמחים גם כמדריכי כושר.
* מדריכי קרב מגע – הכשרת טכניקות לחימה ללוחמים שמתמחים גם כמדריכי קרב מגע.
* מכת"ז – מכונית התזת מים/קצף/בואש/צבע.
* קלעים – הלוחמים עוברים הכשרת קלעים.
* צליפה – הלוחמים עוברים הכשרת ירי צליפה.
* מדריכי ירי ולחימה – הכשרה בת 3 חודשים, אשר בסיומה החניך מוסמך כמדריך לוט"ר (לוחמה וטרור).
* מדריכי פריצה – פריצת דלתות מקצועית.
* מדריכי הפס"ד – התמקצעות בתחום טיפול בהפרות סדר.
* כלבנים – בחלוקה לכלבי סיור/חומר נפץ/סמים.
* פרשים – מערך הפעלת סוסים.
* מפקדי זירת חומ"ס (חומרים מסוכנים) – טיפול מחוזי באירועי חומרים מסוכנים.

## מפקדי החטיבה

## קישורים חיצוניים
* דף היחידה, באתר הרשמי של לשכת גיוס משטרת ישראל
* 

קטגוריה:יחידות משטרת ישראל
משלחת מס' 7 לתחנת החלל מיר

שמאל|ממוזער|200px|תיאור תחנת החלל מיר לאחר עגינה של מודול "קריסטל"
**משלחת מס' 7** (ברוסית: **основная экспедиция я-7**) הייתה משלחת לתחנת החלל מיר שפעלה מ-1 באוגוסט 1990 ועד ל-10 בדצמבר 1990. מפקד המשלחת היה גנאדי מנאקוב. פעילות המשלחת נמשכה 130 ימים. 
## הרכב המשלחת

## רקע
בזמן פעילות המשלחת תחנת החלל כללה את מודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט.

## פעילות המשלחת
חללית עם חברי המשלחת שוגרה ב-1 באוגוסט וב-3 באוגוסט היא התחברה מודול "קוואנט 1" של תחנת החלל מיר. בתחנת החלל פעלה משלחת מס' 6 בפיקוד אנטולי סולוביוב. לאחר ביצוע חפיפה והעברת אחריות למשפחת מס' 7, משלחת מס' 6 עזבה את תחנת החלל ב-10 באוגוסט. החלה עבודה סדירה של המשלחת החדשה.

ב-15 באוגוסט לתחנת החלל הגיע חללית פרוגרס M-4 ועגנה בתא עגינה של מודול בסיסי. החללית הביאה 2,689 ק"ג מטען כולל חלקי חילוף. חברי המשלחת החלו בהעברת מטען לתחנת החלל.

ב-28 באוגוסט הסתיימו עבודות לחיבור מערכת בקרה של מודול "קריסטל" למערכות תחנת החלל.

ב-17 בספטמבר חללית מטען פרוגרס M-4 נותקה מתחנת החלל ובהמשך נשרפה בכניסה לאטמוספירה.

ב-29 בספטמבר לתחנת החלל הגיע חללית פרוגרס M-5 ועגנה בתא עגינה של מודול בסיסי. החללית הביאה 2,594 ק"ג מטען כולל חלקי חילוף. בין היתר המטען כלל ציוד טלוויזיה לאסטרונאוט יפני שהיה צריך להגיע לתחנת החלל בהמשך. כמו כן חללית צוידה ביחידת נחיתה מדגם "רדוגה". חברי המשלחת החלו בהעברת מטען לתחנת החלל.

ב-19 באוקטובר מנאקוב וסטרקאלוב ביצעו פעילות חוץ רכבית שנמשכה כ-3 שעות. המטרה הייתה לטפל בפתח פגום של מודול "קוואנט 2". הם הצליחו לסגור אותו אך לא להחזיר אותו למצב שמיש.

ב-28 בנובמבר חללית מטען פרוגרס M-5 נותקה מתחנת החלל ובהמשך נשרפה בכניסה לאטמוספירה. יחידת נחיתה "רדוגה" נותקה מהחללית אך אות ממנה לא התקבל וחומר שהיה על היחידה אבד.

ב-4 בדצמבר הגיע חללית סויוז TM-11 עם משלחת מס' 8 לתחנת החלל מיר בפיקוד ויקטור אפנסייב. החל הליך של העברת אחריות על תחנת החלל לצוות החדש. עם החללית הגיע גם אסטרונאוט טויוחירו אקיאמה מיפן. טויוחירו אקיאמה טס לחלל כעיתונאי של רשת יפנית "TBS". כל היום הוא שידר תוכנית של 10 דקות לטלוויזיה ו-20 דקות לרדיו. מכיוון שציוד יפני לא היה תואם את הציוד של התחנה היה צורך להביא לחלל ציוד במשקל של 170 ק"ג לפני הטיסה. 

ב-10 בדצמבר צוות משלחת מס' 7 עזב את תחנת החלל בחללית "סויוז TM-10" ביחד עם אסטרונאוט יפני. במהלך שהות בחלל שנמשכה כ-4 חודשים הם ביצעו מספר רב של ניסויים.

## קישורים חיצוניים
* תיאור פעילות המשלחת
* תיאור באתר אסטרונאוטיקס

## הערות שוליים

קטגוריה:1990 בברית המועצות
קטגוריה:תחנת החלל מיר
She's Always a Woman

"**She's Always a Woman**" (בעברית:"**היא תמיד אישה**") הוא שיר של בילי ג'ואל מתוך אלבומו The Stranger משנת 1977. הסינגל הגיע למקום ה-17 בארצות הברית באוקטובר 1978, ולמקום ה-53 בבריטניה בשנת 1986, כאשר יצא כאיי-סייד כפול עם השיר "Just the Way You Are". ג'וש גרובן שר אותו באלבום Bridges שלו. השיר נכנס מחדש למצעד הבריטי בשנת 2010, והגיע למקום ה-29.
## רקע
זהו שיר אהבה על אישה שהזמר התאהב בה לחלוטין עד כדי התאהבות במוזרויות החיבה שלה כמו גם בפגמים שלה.

ג'ואל כתב את השיר לאשתו דאז, אליזבת ובר. אליזבת לקחה על עצמה את ניהול הקריירה של ג'ואל, והצליחה לסדר את ענייניו הכספיים לאחר שג'ואל חתם על כמה עסקאות וחוזים גרועים. השניים התגרשו בסופו של דבר בשנת 1982.

## קבלה
בילבורד תיאר את "She's Always a Woman" כ"בלדה דרמטית". בילבורד שיבח במיוחד את "התזמור העדין" ואת "המלודיה המתוחכמת", שאותה מצא דומה לבלדות של בוב דילן ופול סיימון. קאש בוקס אמר כי "הלחן מלודי וזורם במתיקות; המילים מדויקות ויש להן מה לומר" ושיבח את שירתו של ג'ואל. רקורד וורלד אמר כי "זה דומה מאוד להתקדמות טבעית של המסר ב-'Just the Way You Are' וצריך לתפוס השמעות מיידיות של פופ ומבוגרים".

## רשימת רצועות
**סינגל 7 אינץ' (1977)**

# "She's Always a Woman"
# "Vienna"

**סינגל (CBS)**

# "She's Always a Woman"
# "Movin' Out (Anthony's Song)"

**סינגל יפני 7 אינץ**'

# "She's Always a Woman"
# "Only the Good Die Young"

## קישורים חיצוניים

## הערות שוליים

קטגוריה:שירי 1977
קטגוריה:סינגלים מ-1977
קטגוריה:סינגלים מ-1978
קטגוריה:שירי בילי ג'ואל
קטגוריה:שירים באנגלית
קטגוריה:בלדות משנות ה-1970
קטגוריה:בלדות פופ
קטגוריה:בלדות רוק
קטגוריה:סינגלים בהוצאת קולומביה רקורדס
התחנה המרכזית של יקנעם עילית

**מסוף יקנעם עילית** המכונה **מסוף קניון ג'י** היא מסוף האוטובוסים המרכזי של העיר יקנעם עילית.

## מיקום המסוף
המסוף ממוקם במתחם קניון ג'י הממוקם בסמוך לכניסה הראשית לעיר, כביש 722 ופארק התעשיות המתקדמות יקנעם.

המסוף משמש מדי יום ביחד עם התחנות בצומת הסמוך למעלה מעשרת אלפים נוסעים הן העובדים בפארק התעשייה וההייטק הסמוך והן תושבי העיר והיישובים הסמוכים קריית טבעון, רמת ישי, דלית אל-כרמל והמועצה אזורית מגידו. מתחם המסוף משמש במישור הארצי כנקודת מעבר בין הצפון והגליל למרכז הארץ ועקב כך ישנו שירות תדיר לרחבי הארץ.

## מבנה המסוף

המסוף ממקומם בקניון ג'י שהוא המרכז המסחרי הגדול ביותר ביקנעם עילית.

הקניון נפתח כ"קניון הדרכים" ונרכש על ידי ג'י סיטי ב-2007. ב-2012 הקניון עבר שיפוץ כולל ושם הקניון השתנה עם השיפוץ. הקניון משתרע על שתי קומות מסחר וכולל 71 חנויות ומסעדות.

בקניון ישנו מרכז "על הקו" לשירותי רב-קו ואבידות.

## שירותי המסוף
במסוף ישנם 3 רציפים מהם יוצאים קווי אוטובוס עירוניים לכל שכונות העיר, לפארק ההייטק, לתחנת הרכבת כפר יהושע הסמוכה וליישוב הסמוך יקנעם (מושבה), ושירות אזורי ליישובי מועצה אזורית מגידו.

ברחוב התמר מול רציפי התחנה אוספים קווים בינעירוניים בעיקר לערי האזור ביניהם: חיפה, תל אביב, רמת ישי, מגדל העמק, זכרון יעקב, בנימינה, קריית טבעון, בסמת טבעון, נצרת, נוף הגליל, עפולה, דלית אל-כרמל, עספיא ועוד.

קטגוריה:יקנעם עילית: תחבורה
קטגוריה:יקנעם עילית: מבנים
יקנעם עילית
Type Shit

"**Type Shit**" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין ביחד עם הראפרים האמריקאים טראוויס סקוט ופלייבוי קרטי. השיר יצא לאור ב-22 במרץ 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס כסינגל מוביל מאלבום האולפן של פיוצ'ר ובומין, *[[We Don't Trust You]]*.

## רקע
ב-13 במרץ 2024, קרטי פרסם קטע מהשיר בסטורי בפרופיל האינסטגרם שלו, ותייג את פיוצ'ר, מטרו וטראוויס. לאחר מכן, אישר מטרו את הוצאתו של השיר. ב-18 במרץ, ביצעו פיוצ'ר ובומין את השיר יחד עם סקוט וקרטי בפסטיבל ההיפ הופ  שהתקיים בקליפורניה.

ב-22 במרץ, השיר יצא לאור, יחד עם קליפ שפורסם ברשתות החברתיות.

## ביקורות
מייקל ספונרה מהמגזין בילבורד ציין ש-"Type Shit" הוא השיר הרביעי הטוב ביותר מתוך אלבום האולפן *We Don't Trust You*. רובין מארי מהמגזין *Clash*, הצהיר שהשיר מסורבל. סקוט גלשר מהמגזין *HipHopDX*, ציין: "השיר הוא הרכבה אמיתית של הנוקמים של הראפ המודרני.

## פרסים ומועמדויות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי פיוצ'ר
קטגוריה:שירי מטרו בומין
קטגוריה:שירי טראוויס סקוט
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שנכתבו על ידי פלייבוי קרטי
קטגוריה:שירים שהופקו על ידי מטרו בומין
גשר פרנסיס סקוט קי

**גשר פרנסיס סקוט קי** (באנגלית: **Francis Scott Key Bridge**; ידוע גם כ**גשר קי** או כ**גשר הרצועה**) היה גשר באזור בולטימור במדינת מרילנד בארצות הברית. הגשר שהיה עשוי מפלדה עבר על נהר פטפסקו התחתון ועל נמל בולטימור הנושא את כביש 695 של מרילנד בין בולטימור לדאנדוק . גשר זה היה ידוע במקור בשם **מעבר הנמל החיצוני** (באנגלית: **Outer Harbor Crossing**) עד ששמו שונה ב-1976, בעודו עדיין בבנייה. מִפתח הגשר העיקרי שרוחבו 366 מטרים היה המפתח השלישי ברוחבו של גשר מסבך רצוף  כלשהו בעולם. זה היה הגשר השני באורכו באזור המטרופולין של בולטימור, אחרי גשר מפרץ צ'ספיק. הגשר קרס ב-2024 לאחר שהתנגשה בו אוניית המכולות MV דאלי.

## היסטוריה
הגשר נפתח ב-23 במרץ 1977, ונקרא על שם המשורר פרנסיס סקוט קי (1779–1843), מחבר המנון ארצות הברית. הגשר היה החיצוני ביותר מבין שלושה מעברי אגרה של נמל בולטימור, שתי מנהרות וגשר אחד. עם השלמתו, מבנה הגשר ודרכי הגישה אליו הפכו לקישורים האחרונים בכביש הבין-מדינתי 695, "Baltimore Beltway", והשלימו פרויקט בן שני עשורים. למרות השילוט I-695, שאופייני למערכת הכבישים הבין-מדינתיים של ארצות הברית, הגשר נחשב רשמית לחלק ממערכת הכבישים המהירים של מרילנד ומוגדר כביש 695 של מרילנד.

אורך הגשר היה 2,632 מטר, ועל פי הערכות עברו בו 11.5 מיליון כלי רכב בשנה. זה היה נתיב ייעודי למשאית חומרים מסוכנים, שהובלתם נאסרה במנהרת נמל בולטימור ובמנהרת פורט מקהנרי.

הגשר היה כביש אגרה שהופעל על ידי רשות התחבורה של מרילנד (MDTA). נכון ל-1 ביולי 2013, תעריף האגרה למכוניות היה 4.00 דולר. הגשר היה חלק ממערכת E-ZPass וכלל שני נתיבי E-ZPass ייעודיים ברחבת האגרה שלו הן לכיוון צפון והן לכיוון דרום. באפריל 2019, MDTA הודיעה שהגשר יהפוך לכביש אגרה ללא מזומן עד אוקטובר 2019. עם מערכת זו, לקוחות ללא E-ZPass ישלמו באמצעות אגרת וידאו. אגרה ללא מזומן החלה על הגשר ב-30 באוקטובר 2019.

## קריסת הגשר
ב-26 במרץ 2024, בשעה 01:28 EDT (05:28 UTC), קרסו העמודים העיקריים של הגשר לאחר שאוניית המכולות MV דאלי, שאורכה 290 מטר, איבדה את יכולת ההיגוי שלה בעקבות נפילת חשמל ודקות לאחר מכן התנגשה באחד מעמודי התמיכה. הסיבה לנפילת החשמל נחקרת. צוות האוניה שלח קריאת מצוקה Mayday שהתנגשות עם הגשר היא בלתי נמנעת, ובעקבותיה נסגר מיד הגשר לתנועה משני הכיוונים. 8 פועלי בניין שעבדו באותו זמן על הגשר נפלו למים. בבדיקת סונאר זוהו מספר כלי רכב מתחת למים, שני עובדים נמשו מהנהר בחיים, ושישה הוגדרו כנעדרים.

הגשר קרס על חרטום האונייה, ופינוי מסבכי הגשר וחלקי הכביש שנחתו על החרטום נמשך כמעט חודשיים. ב-20 במאי 2024 הדאלי שוחררה, היא הוצפה ונגררה בעזרת 5 ספירות גרר לרציף במרחק של כ-2 קילומטר, באותו ממקום שממנו הפליגה, להמשך טיפול.

קובץ:FBI Baltimore MV Dali.webp|האונייה MV דאלי והגשר שעות אחרי ההתנגשות
קובץ:MV Dali and the Francis Scott Key Bridge collapse - 240326-A-SE916-6662.jpeg|MV דאלי והגשר, 26 במרץ 2024


## גלריה

Francis Scott Key Bridge at Sunrise.jpg|הגשר בשקיעה
Francis Scott Key Bridge.jpg|הגשר במבט על
Francis Scott Key Bridge (Baltimore).jpg|אוניה עוברת מתחת הגשר


## קישורים חיצוניים
* 

*
*
* רשות התחבורה של מרילנד, אתר האינטרנט של גשר פרנסיס סקוט קי
* DRoads.net של סטיב אנדרסון: Francis Scott Key Bridge (I-695)

## הערות שוליים

קטגוריה:ארצות הברית: גשרים
קטגוריה:בולטימור: מבנים
קטגוריה:אסונות קריסת גשר
קטגוריה:אסונות ימיים
קטגוריה:אסונות מעשה ידי אדם בארצות הברית
שהאב אל-מוהאג'ר

**סנאוללה ע'פארי** (בפשטו: **ثناءالله غفاری**; נולד באוקטובר 1994), ידוע יותר בערבית כ**שהאב אל-מוהאג'ר** (**شهاب المهاجر**), הוא ראש ארגון טרור אפגני המשמש כאמיר מחוז ח'וראסאן של המדינה האסלאמית מאז 2020.

## ביוגרפיה
### חיים מוקדמים
ע'פארי נולד למשפחת סוחרים ליד מחוז שאקרדרה בקאבול, על פי דיווחים משפחתו היגרה מהודו לאפגניסטן. הוא קיבל חינוך דתי ממדרסה הגאפארי בקאבול, וקיבל תואר הנדסי באוניברסיטת קאבול.

לפי העיתונאי איראן אינטרנשיונל ואפגניסטן אינטרנשיונל טאג'ודן סורוש, הוא עבד כקבלן משנה של חברת אבטחה וביקר תכופות בשדה התעופה בגראם. העיתונאי האפגני בילאל סוארי מדווח שע'פארי היה שומר מיוחד של סגני הנשיאים הראשונים דאז עבדול ראשיד דוסטום ואמרוללה סאלח, והיה לו רישיון להעברת נשק מאז 2017.

### קריירה מיליטנטית
על פי הדיווחים, הוא הצטרף לרשת חקאני בין 2010 ל-2012, והפך לפעיל בדרג בינוני עד לעריקתו ב-2015. הטליבאן מכחישים שע'פארי היה חבר ברשת חקאני.

באפריל 2020, ע'פארי מונה לאמיר וראש המבצעים של ISIS-K. על פי הדיווחים הוא גם האזרח הראשון שאינו אפגני או פקיסטני שנקרא אמיר ISIS-K.

לאחר הפיגוע בנמל התעופה בקאבול ב-2021, שתכנן ע'פארי, הטליבאן הודיעו כי ינקטו בכל אמצעי אפשרי כדי ללכוד אותו.

### מוות לכאורה
ב-6 ביוני 2023, על פי הדיווחים, מנהלת המודיעין הכללית של הטליבאן (GDI) החלה ב"מבצע גדול" נגד ISIS–K במחוז סירקנאי במחוז כונר עם לפחות 3 מקומות מסתור שנהרסו ו-14 חברי ISIS–K נהרגו. מטרת המבצע הייתה להרוג או ללכוד את ע'פארי ודובר ISIS–K, סולטן עזיז עזאם, לאחר הסבר מודיעיני.

כלי תקשורת בפקיסטן דיווחו על מותו של ע'פארי ב-9 ביוני ב"נסיבות מסתוריות", תוך ציטוט של גורמי מודיעין אפגנים ופקיסטן. קול אמריקה דיווח גם כי מקורות מודיעין אפגניים ופקיסטניים אישרו את מותו, אולם כתבו כי פקיד אמריקאי ופיקוד מרכז ארצות הברית לא יכולים לתת אישור למותו. דובר הטליבאן מסר כי לא ניתן לאשר את הדיווחים. האומות המאוחדות הודיעו כי יש לאשר את הדיווחים הללו.

במרץ 2024 טען אל-מירסאד, אתר אינטרנט שלדעתו קשור ל-GDI של הטליבאן, כי הוא חי בבלוצ'יסטן עם מקורביו.

## הערות שוליים

קטגוריה:המדינה האסלאמית: אישים
קטגוריה:ראשי ארגוני טרור אסלאמי
קטגוריה:ילידי 1994
Timeless (אלבום של מייגן טריינור)

***Timeless*** (בעברית: **עַל-זְמַנִּי**) הוא אלבום האולפן השישי של הזמרת-יוצרת האמריקאית מייגן טריינור. האלבום יצא לאור ב-7 ביוני 2024, באמצעות חברת התקליטים אפיק רקורדס. מתוך האלבום יצא לאור הסינגל "Been Like This", ביחד עם טי-פיין. על מנת לקדם את האלבום, טריינור צפויה לצאת לסיבוב הופעות, "The Timeless Tour", אשר יהיה סיבוב ההופעות הראשון שלה מאז 2016.

## רקע
במרץ 2023, אירחה טריינור את המפיק המוזיקלי ג'יאן סטון בפודקאסט, והודיעה כי נשאר לה ליצור עוד אלבום אחד אחרון בחוזה שלה עם חברת התקליטים אפיק רקורדס. בנוסף, סיפרה טריינור שהיא התעניינה להקליט לאלבום מספר שירים בסוגת מוזיקת קאנטרי. ביום הולדתה ה-30, טריינור וטי-פיין דנו על שיתוף פעולה עתידי.

ב-14 במרץ 2024, הכריזה טריינור על צאת אלבום האולפן השישי שלה, *Timeless*. במקביל להכרזה חשפה את עטיפת האלבום.

## קידום
ב-14 במרץ 2024, יצא לאור "Been Like This", ביחד עם טי-פיין כסינגל המוביל של האלבום. האלבום עצמו צפויים להתארח האומנים נטשה בדינגפילד, אולסון, פול ראסל ואחיה של טריינור, ראיין. במקביל לקידום האלבום טריינור צפויה לצאת לסיבוב הופעות, "The Timeless Tour", זהו יהיה סיבוב ההופעות הראשון שלה מאז 2016.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי מייגן טריינור
קטגוריה:אלבומים באנגלית
קטגוריה:אלבומי חברת אפיק רקורדס
מגנה ליקסת-סקוגמן

**מגנה ליקסת-סקוגמן** (בשוודית: **Magna Lykseth-Skogman**; 6 בפברואר 1874 – 13 בנובמבר 1949) הייתה זמרת אופרה שוודית ילידת נורווגיה.

## ביוגרפיה
ליקסת-סקוגמן נולדה בשטח עליו נמצאת כיום העיר אוסלו בפברואר 1874. היא עברה לסטוקהולם ב-1894, שם למדה ב. היא למדה גם בגרמניה וצברה ניסיון בפסטיבל ביירוית. בשנים 1901 עד 1910 הייתה נשואה לסוחר הנורווגי אולאב שג'רבן ומ-1911 לברון השוודי קרל סקוגמן.

ב-1898 ערכה את הופעת הבכורה שלה בקונצרט לפני שיצאה לסיבוב הופעות בשוודיה עם להקת האופרה של אוסקר לומברג, שבה שימשה במספר תפקידים. ב-1901 הופיעה לראשונה באופרה המלכותית השוודית. במהלך התקשרותה עם האופרה המלכותית שנמשכה עד 1918 היא זכתה להצלחה רבה. בשל הרפרטואר הנרחב שלה, היא הפכה לפופולרית ביותר בשוודיה. קולה רחב היריעה והופעות הבמה שלה תרמו להצלחתה באופרה האיטלקית. בין תפקידיה הרבים היו הרוזנת ב"נישואי פיגארו" של מוצרט, ליאונורה ב"פידליו" של בטהובן ומיקה ב"כרמן" של ביזה.

היא נפטרה בסטוקהולם בנובמבר 1949.

## קישורים חיצוניים

## הערות שוליים

קטגוריה:זמרות אופרה
קטגוריה:זמרות שוודיות
קטגוריה:ילידות 1874
קטגוריה:נפטרות ב-1949
כולנגיוגרפיה

**כּוֹלַנְגִיוגרפיה** (באנגלית: **Cholangiography**) היא הדמיה של צינור המרה (המכונה גם עץ המרה) על ידי קרני רנטגן והזרקת חומר ניגוד.

## סוגים
ישנם לפחות ארבעה סוגים של כולנגיוגרפיה (המקובלות יותר):

# Percutaneous transhepatic cholangiography (PTC): טכניקה רדיולוגית המשמשת כדי להמחיש את האנטומיה של דרכי המרה. חומר ניגוד מוזרק לצינור מרה בכבד ולאחר מכן מבצעים צילומי רנטגן. בדיקת כבד ודרכי מרה זו באמצעות צילומי רנטגן מושגת על ידי החדרת מחט דקה לכבד הנושאת חומר ניגוד כדי לעזור לראות חסימה בכבד ובדרכי המרה.
# Endoscopic retrograde cholangiopancreatography (ERCP): היא טכניקה המשלבת שימוש באנדוסקופיה ופלואורוסקופיה לאבחון וטיפול בבעיות מסוימות של מערכת דרכי המרה או הלבלב. זה מבוצע בעיקר על ידי גסטרואנטרולוגים מיומנים ובעלי הכשרה מיוחדת. על אף שמדובר בצורת הדמיה, היא אבחנתית וטיפולית כאחד, ולרוב מסווגת עם ניתוחים ולא עם הדמיה.
# כולנגיוגרפיה ראשונית ( Primary cholangiography) (או פרי-ניתוחית): מתבצעת בחדר הניתוח במהלך התערבות ניקוז מרה.
# כולנגיוגרפיה משנית (Secondary cholangiography): נעשה לאחר התערבות ניקוז מרה.

בשני המקרים נעשה שימוש בנוזלים פלואורסצנטים ליצירת ניגודים המאפשרים את האבחנה. הכולנגיוגרפיה החליפה במידה רבה את השיטה שהייתה בעבר של כולנגיוגרפיה תוך ורידית (IVC), שהיא צורה של כולנגיוגרפיה שהוצגה ב-1954. זהו הליך רדיולוגי (רנטגן) המשמש בעיקר, כדי להסתכל על דרכי המרה הגדולות יותר בתוך הכבד ודרכי המרה מחוץ לכבד.

## שיטה נוספת
Magnetic resonance cholangiopancreatography (MRCP) היא טכניקת הדמיה רפואית. היא משתמש בהדמיית תהודה מגנטית כדי להמחיש את דרכי המרה והלבלב באופן לא פולשני. הליך זה יכול לשמש כדי לקבוע אם אבני מרה מונחות בכל אחת מהצינורות המקיפים את כיס המרה.
## קישורים חיצוניים

## הערות שוליים

קטגוריה:מחלות כבד
קטגוריה:רדיוגרפיה
קטגוריה:טכנולוגיה רפואית
רוסיה האירופית

ממוזער|רוסיה האירופית
**רוסיה האירופית** (ברוסית: Европейская Россия, европейская часть России) הוא כינוי לשטחה של רוסיה הנמצא ממערב להרי אורל. חלק זה נכלל ביבשת אירופה.

## מאפיינים
רוסיה האירופית הוא חלקה המאוכלס ביותר של רוסיה, זאת על אף היותו רק 23% מכלל שטחה של המדינה.

רוסיה האירופית מכסה את הרוב המכריע של מזרח אירופה, ומשתרעת על פני כ-40% משטחה הכולל של אירופה, עם למעלה מ-15% מכלל אוכלוסייתה, מה שהופך את רוסיה למדינה הגדולה והמאוכלסת ביותר באירופה.

## קישורים חיצוניים

קטגוריה:רוסיה
קטגוריה:רוסיה: גאוגרפיה
קטגוריה:אירופה: אזורים
16 Carriages

"****" הוא שיר של הזמרת האמריקאית ביונסה מתוך אלבום האולפן השמיני שלה, *[[Cowboy Carter]]*; כסינגל מוביל של האלבום לצד "Texas Hold 'Em". השיר יצא לאור ב-11 בפברואר, על ידי חברות התקליטים פארקווד אנטרטיינמנט וקולומביה רקורדס.

"" הוא בלדת קאנטרי על גיל ההתבגרות ועל מערכת היחסים ביו הורים לילדיהם. מבקרי מוזיקה שיבחו את השיר, את המוזיקליות שלו ועל השירה של ביונסה. השיר הגיע עם צאתו למקום התשיעי במצעד שירי הקאנטרי של בילבורד.

## רקע
ורייזון, חברת התקשורת האמריקאית, שחררה שני טיזרים קצרים לקראת הסופרבול LVIII. בפרסומת הראשונה ביונסה והשחקן והקומיקאי האמריקאי, טוני הייל, מוכרים יחדיו לימונדה קריצה לשמו של אלבום האולפן השישי של ביונסה, *[[Lemonade (אלבום של ביונסה)|Lemonade]]*. בטיזר שני נראה פסל של סוס כסף, קריצה לעטיפת אלבום האולפן השביעי של ביונסה, *[[Renaissance (אלבום)|Renaissance]]*.

בחודש פברואר 2024, מהלך הסופרבול, פורסמה פרסומת בת דקה עם טוני הייל ובה ביונסה מאתגרת את עצמה באתגר "לשבור" את "שירות האינטרנט של ורייזון 5G". בפרסומת, ביונסה מנסה "לשבור" את האינטרנט בכמה ניסיונות; מכירת לימונדה, נגינת סקסופון, השקת אוסף בובות ברבי (BarBey; ביונסה קראה לאוסף בובות הברבי שלה כך מפני זכויות יוצרים), הכרזה על מועמדותה למירוץ לנשיאות ארצות הברית וטיסה לחלל. באותו יום, ביונסה הכריזה על אלבום האולפן השמיני שלה, *[[Cowboy Carter]]* שעתיד היה לצאת לאור ב-29 במרץ 2024; יחד עם ההכרזה, ביונסה הוציאה לאור שני סינגלים הכלולים באלבום, "16 Carriages" ו-"Texas Hold 'Em".

## פרסים ומועמדויות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בארצות הברית
קטגוריה:סינגלים בהוצאת קולומביה רקורדס
שיטת חבר מביא חבר

**שיטת חבר מביא חבר** היא אסטרטגיה שיווקית וגיוסית המעודדת אנשים להפנות חברים או מכרים למוצר, שירות, או מקום עבודה. דרך זו מנצלת את האמון הקיים בין אנשים המכירים זה את זה ופועלת ויכולה לתרום לגיוון והעשרה של המועמדים בתחומים שונים, החל מקמעונאות ועד להייטק. היא מספקת יתרונות גם לממליצים וגם לממלצים עליהם, ובכך מעמיקה את הקשרים בין הצדדים לטובת שגשוג הארגון או העסק.

## במגזר הקמעונאי
במגזר הקמעונאי, שיטת "חבר מביא חבר" פועלת על ידי הצעת הנחות, קופונים או תגמולים אחרים ללקוחות המזמינים חברים לקנות או להירשם לשירות. לדוגמה, רשת חנויות אופנה עשויה להציע הנחה של 10% לכל לקוח שמביא חבר המבצע רכישה. המודל הזה לא רק מגדיל את מספר הלקוחות, אלא גם מעמיק את הנאמנות של הלקוחות הקיימים, שכן הם מרגישים חלק מהמותג ומוערכים על ידיו.

## בצה"ל
השימוש בשיטת "חבר מביא חבר" בצבא, במיוחד ביחידות הטכנולוגיה והסייבר, הוא לא רק נפוץ אלא גם מהווה את אחד האסטרטגיות המרכזיות לגיוס כוח אדם מוכשר ומיומן לתעשיית ההייטק הישראלית. חברות סטארט-אפ רבות, המהוות איים של קהילות מקצועיות, נבנות סביב בוגרי יחידות צבאיות מסוימות, ובכך ממחישות את הערך המוסף של הקשרים האישיים והמקצועיים שנרקמים במהלך השירות הצבאי.

חטיבת הצנחנים יצאה בקמפיין חבר מביא חבר בשנת 2019 שהמטרה היא לייצר רף סינון נוסף דרך בוגרי החטיבה שמכירים באופן אישי את הדרישות והמטרות שלה.

גם בסיירת מטכ"ל פועלים בשיטה הזו תוך ההנחה שאנשים איכותיים מסתובבים במעגל החברתי שלהם עם אנשים איכותיים אחרים.

## בהייטק
בתעשיית ההייטק, שיטת "חבר מביא חבר" משמשת כאחת האסטרטגיות המרכזיות והאפקטיביות ביותר לגיוס עובדים. המחקרים המתוארים במאמר מדגישים כיצד גיוס דרך המלצות של חברים ועמיתים נחשב לגישה יעילה במיוחד, עם יתרונות ברורים בעלות, אפקטיביות זמן, ואריכות תקופת ההשארות בארגון.

בין יתרונותיה הבולטים של השיטה ישנו חיסכון משמעותי בעלות הגיוס בהשוואה למקורות אחרים, זאת בזכות תלות מופחתת בשירותי חברות גיוס והצורך בפרסום מודעות גיוס יקרות. יתר על כן, האפקטיביות של התהליך מתבטאת בכך שהזמן הדרוש לגיוס עובד נמוך משמעותית, מאחר שהממליצים מציעים מועמדים אשר הם מכירים אישית ואותם הם סבורים שישתלבו היטב בתרבות הארגונית. בנוסף, עובדים שהגיעו לארגון דרך המלצות של חברים נוטים להראות נאמנות ומחויבות גבוהה לעבודה, תוך שהם שוהים בחברה זמן רב יותר, מה שמחזק את הטענה כי זוהי אחת הדרכים המועדפות והיעילות ביותר לגיוס בסביבה ההייטקית.

## הערות שוליים

קטגוריה:משאבי אנוש
קטגוריה:שיווק
רוברט רובינסון (מושל דלאוור)

**רוברט פייל רובינסון** (באנגלית: **Robert Pyle Robinson**; ) היה בנקאי ופוליטיקאי אמריקאי מדלאוור, איש המפלגה הרפובליקנית, שכיהן כמושל דלאוור ה-57 בשנים 1925–1929.
## ראשית חייו
רוברט רובינסון נולד בווילמינגטון שבדלאוור, כבנם של רוברט ל. ופרנסס דלפליין רובינסון. ב-1905 הוא נשא לאישה את מרגרט פורקר, ולשניים נולדו שלושה ילדים.

ב-1916 היה רובינסון לנשיא הבנק המרכזי הלאומי בווילמינגטון. הוא נחשף לראשונה לפוליטיקה כאשר עבד כמזכיר האישי של חבר בית הנבחרים של ארצות הברית מטעם דלאוור, ל. הייסלר בול בשנים 1902–1903. ב-1914 הוא ניסה להיבחר לתפקיד נציב הביטוח של דלאוור, ונוצח בהפרש של 98 קולות בלבד.
## מושל דלאוור
ב-1924 נבחר רובינסון כמועמד של פשרה מטעם המפלגה הרפובליקנית למשרת מושל דלאוור, ובבחירות הכלליות ניצח את מועמד המפלגה הדמוקרטית, ג'וזף בנקרופט. הוא כיהן כמושל מ-20 בינואר 1925 ועד 15 בינואר 1929.

במהלך תקופת כהונתו של רובינסון כמושל, הסוגיות המרכזיות שאיתם התמודדה אז ממשלת דלאוור היו קשורות לחינוך התיכוני ולסלילת הכבישים. עם העברת חוקי החינוך השנויים במחלוקת של 1919 ו-1921, נעשתה דלאוור מחויבת לתוכנית נמרצת לבניית בתי ספר. פייר ס. דו פונט הסכים ליזום את תחילת התהליך ודאג למימון משמעותי מכספיו האישיים. על כל פנים, מהלך זה לא הצליח ליצור תנופה, והאספה הכללית של דלאוור סירבה להטיל לשם כך מיסים נוספים. מס ההכנסה ומס התאגידים החדשים הספיקו כדי לממן את הכספים הנדרשים, אך היה חשש שלא הכול לוקחים חלק במאמץ הנדרש. כדי למצוא מוצא, מינה רובינסון את דו פונט לתפקיד נציב המס המדינתי. עד מהרה הכניס דו פונט חידושים בעבודת משרדו, הגדיל את ההכנסות ממס ההכנסה והבטיח את המשך תוכנית בניית בתי הספר.

רובינסון גם תמך בארגון מועצת הרווחה המדינתית ובהכנסת חידושים במערכת הגמלאות עבור אימהות נזקקות. בהדרגה התברר שנדרשה רפורמה בשירותי הרווחה, והוגשה הצעת חוק להחלפת בתי המחסה המחוזיים במדינתיים. הצעת החוק לא עברה, אך פלורנס מ. האנבי, שהייתה האישה הראשונה שנבחרה לאספה הכללית של דלאוור, הגישה את הצעת החוק ל"חוות התקווה", שדאגה למימון לבית חולים לחולי שחפת. רובינסון גם מינה את האישה הראשונה בכל מדינות ארצות הברית שכיהנה כמזכירת המדינה, פאני הארינגטון.

## שנותיו האחרונות
לאחר תום כהונתו כמושל, שב רובינסון לשמש כנשיא הבנק הלאומי המרכזי בווילמינגטון. אף על פי שהוא מעולם לא היה חקלאי, הוא נבחר ב-1922 כנשיא אגודת החקלאים המדינתית, וכגזבר של אגודת החקלאים הלאומית.

רוברט רובינסון נפטר בווילמינגטון ב-4 במרץ 1939. הוא נטמן בבית הקברות וילמינגטון וברנדיויין שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 239-240.


## קישורים חיצוניים

* רוברט רובינסון באתר אגודת המושלים הלאומית 
* רוברט רובינסון באתר The Political Graveyard 
* 

קטגוריה:אמריקאים ילידי דלאוור
קטגוריה:וילמינגטון (דלאוור): אישים
קטגוריה:מושלי דלאוור
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1869
קטגוריה:אמריקאים שנפטרו ב-1939
שמואל שושנה

הרב **שמואל שושנה** (נפטר ח' בתמוז ה'תקפ"ג, 1823) היה פוסק הלכה ושד"ר, אב בית הדין ורבה של טבריה בראשית המאה התשע עשרה.
## קורותיו
נולד במרקש שבמרוקו, עלה לארץ ישראל סביב שנת ה'תקמ"ה. בשנת תק"ן יצא כשד"ר ללוב, שם הסכים לספר חיי אברהם. היה שד"ר בארצות צפון אפריקה.

הוחזק כבקי בכל ענייני דת ודין. את ימי הקיץ נהג לבלות בפקיעין, ובזמן שהותו שם היו רבני עירו פונים אליו בדבר הלכה. נמנה עם ראשי ורבני הקהילה לצד הרב יצחק אבולעפיה, רבי אהרן אלחדיף, רבי יאודה נחמד, רבי רפאל ארזי הכהן.

בשנת תק"ע יצא לשליחות נוספת למרוקו, וביקר בעיר תאזה, שם הסכים על פסק דין הנוגע לשררה של רבי יהושע בן גיגי בעיר.

נקבר בטבריה בסמוך לים הכנרת, וספדו לו רבי דוד אמאדו ורבי שלמה חכים. בנו היה רבי יוסף שושנה, דיין בטבריה. מצאצאיו רבי זבולון שושנה.

## חיבוריו
***ספר שאלות ותשובות** - בכתב יד.
***ספר דרושים** - בכתב יד.

## הערות שוליים

קטגוריה:טבריה: רבנים
קטגוריה:מרקש: רבנים
קטגוריה:שד"רים
קטגוריה:מחברי ספרי דרוש
קטגוריה:עולים לארץ ישראל במאה ה-18
קטגוריה:יהודים הקבורים בבית הקברות בטבריה
צ'רלי הצ'ו-צ'ו (ספר)

**צ'רלי הצ'ו-צ'ו: מהעולם של המגדל האפל** (באנגלית: **Charlie the Choo-Choo**) הוא ספר ילדים בסוגת האימה שנכתב על ידי סטיבן קינג ופורסם תחת שם העט הבדוי בריל אוונס. הסיפור, אשר הוזכר לראשונה בספר השלישי בסדרת ספרי המגדל האפל של קינג, פורסם לראשונה כספר עצמאי ב-11 בנובמבר 2016 על ידי חברת ההוצאה לאור סיימון אנד שוסטר. הספר מכיל איורים מאת נד דמרון אשר יצר גם את האיורים בסדרת ספרי המגדל האפל.

## תקציר העלילה
עלילת הסיפור מתמקדת בקטר קיטור אנתרופומורפי בשם צ'רלי ובבוב, נהג הקטר שנוהג בו. השניים נוהגים לבצע נסיעות קבועות בין סנט לואיס לטופקה. 

בהמשך הסיפור מר מרטין, נשיא חברת הרכבות, מחליט להחליף את צ'רלי המזדקן בקטר דיזל חדש. בעקבות כך צ'רלי ננטש על מסילה צדדית ומתחיל להחליד. בוב מסרב לעבוד עם קטר הדיזל, ובעקבות כך הופך למנקה בחברת הרכבות.

שנים מאוחר יותר, קטר הדיזל מפסיק לעבוד ביום מסוים בשל בעיות טכניות וכתוצאה מכך מר מרטין עלול להחליץ את רסיטל הפסנתר של בתו בטופקה. אף על פי כן, בוב, מגלה למר מרטין שלאורך השנים הוא תיחזק את צ'רלי בזמנו הפנוי, ושצ'רלי מסוגל להביא אותו לטופקה. צ'רלי מצליח להביא את מר מרטין ליעד בזמן. כהכרת תודה מר מרטין מעסיק את צ'רלי ובוב בהסעת ילדים בפארק שעשועים.

## רקע
הספר נחשף לראשונה בקומיק-קון, סן דייגו, שם חולקה מהדורה מוגבלת של 150 עותקים למשתתפים. השחקנית אליסון דייוויס השתתפה באירוע בו היא התחזתה לסופרת הבדיונית בריל אוונס.

## אזכורים בתרבות

* הספר מוצג בפרק הראשון של המיני-סדרה "סיפורה של ליסי" (2021) בהפקת Apple TV, שהיא עיבוד לרומן אחר של סטיבן קינג.

## הערות שוליים

קטגוריה:ספרי סטיבן קינג
קטגוריה:ספרי 2016
קטגוריה:ספרות ילדים ונוער
אל-עין (בעלבכ)

**אל עין** (בערבית: **العين**) הוא כפר לבנוני-שיעי בנפת בעלבק שבמחוז בעלבכ-הרמל.

הכפר שוכן במדרון המערבי של הרכס המזרחי של הר הלבנון, בגובה ממוצע של 1,000 מטר מעל פני הים, בשכנות לכפר , ליד הכביש הלבנוני A4 המוביל מבעלבכ צפונה לעבר סוריה, לעיר חומס.

## אטימולוגיה
השם ניתן לכפר על שום ריבוי מעיינות המים שבו, שהחשוב שבהם הם: , ,  ו.

## היסטוריה
בעבר, הכפר נקרא  על שמו של האמיר  שהיה שליט בעלבכ ומת בשנת 1255 לספירה.

עלי סמית ביקר בכפר בשנת 1838 וציין שרוב תושביו מתואלים.

## שטח
שטח הכפר הוא 8,780 דונם.

## אוכלוסייה
בשנת 2014 התגוררו בכפר 6,663 תושבים, מהם: 6,394 (95.96%) מוסלמים (מהם: 3,871 שיעים, 2,522 סונים, 1 עלווי), 245 (3.68%) נוצרים (ממגוון זרמים ועדות), 24 (0.36%) לא מוגדרים.

## מלחמת חרבות ברזל
בתאריך 26 מרץ 2024 תקף צה"ל מטרה של חזבאללה ליד הכפר.

## הערות שוליים

קטגוריה:מחוז בעלבכ-אלהרמל: יישובים
Beyond the Invisible

"**Beyond the Invisible**" (בעברית: "**מֵעֵבֶר לְבִלְתִּי נִרְאֶה**") הוא שיר של הפרויקט המוזיקלי הגרמני אניגמה. הוא פורסם ב-21 באוקטובר 1996 כסינגל המוביל מתוך אלבום האולפן השלישי שלהם, **' (1996). את השיר הוציאו חברות התקליטים [[וירג'ין רקורדס]] ו-[[EMI רקורדס]] ברחבי העולם.

גרסה מחודשת של "Beyond the Invisible" פורסמה בשנת 2011 על ידי הרכב הדאנס הגרמני [[סקוטר]].

== רקע ==
ב-"Beyond the Invisible", זמרת הפופ הגרמנייה [[סנדרה (זמרת)|סנדרה קרצו]] שוב מבצעת את שירת הפתיחה, בעוד המפיק המוזיקלי הרומני-גרמני [[מיכאל קרצו]] אחראי על שאר ה[[בית (שירה)|בתים]]. הרצועה כוללת גם [[דגימה (מוזיקה)|דגימות]] מתוך "Sajāja Bramaņi", ו[[מזמור גרגוריאני]] (ישעיהו 64:9–11) מתוך "Gregoriani Cantus" מאת פייר קאלין. רוב הרצועות ב-**' כוללות גם מזמורים גרגוריאניים וגם מזמורים שבטיים, המזכירים את האלבום הראשון והשני של אניגמה,  (1990) ו- (1993).

רצועות מספר ארבע וחמש של הסינגל מכילות גם את "Light of Your Smile", שאינו באלבום, **.

## ביקורת
לארי פליק מבילבורד תיאר את השיר בתור . הוא הוסיף, . מבקר מטעם מיוזיק ויק דירג אותו בארבעה מתוך חמישה כוכבים בסך הכול, וכתב, . במגזין ציינו גם כי .

## וידאו קליפ
הווידאו קליפ הנלווה לשיר בוים על ידי ג'וליאן טמפל וכולל שני רקדני קרח מחליקים ביער. הוא צולם ביער סברנקי, מרלבורו שנמצא בממלכה המאוחדת. משטח ההחלקה על הקרח נבנה במיוחד עבור הקליפ ולקח יותר משבוע להקפיא אותו. סיימון סקוטלנד, המפיק שלו, השתמש לאחר מכן בשם "Beyond the Invisible" כשם לחברת הקולנוע והבידור הביתית שלו.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:שירי 1996
קטגוריה:סינגלים מ-1996
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים שהגיעו למקום הראשון ביוון
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
לחיות מחדש

**לחיות מחדש** היא מיני-סדרה ישראלית בשישה פרקים משנת 2009, בהפקת חיים בוזגלו ונלי קפסקי ובבימויו של בוזגלו. התסריט נכתב על ידי דניאל סן-המונט, חיים בוזגלו וליזה ממו. עם השחקנים הראשיים נמנים לירון נבו, שמיל בן ארי, לירז צ'רכי, הנרי דוד, אלברט אילוז וריימונד אמסלם.

הסרט זכה בפרס חביב הקהל ופרס הצילום בפסטיבל לושון בצרפת.

## תקציר
הסדרה "לחיות מחדש" מספר את סיפורה של אוניית המעפילים "יהודה הלוי", אשר הביאה לארץ עולים יהודים ממרוקו בשנת 1947.

במהלך מסעה, הספינה עוצרת בצרפת ולוקחת על סיפונה גם ניצולי שואה. העלילה מתמקדת במפגש בין שתי הקבוצות המהגרות השונות, ומתארת את המאבק של היישוב היהודי בארץ ישראל נגד המנדט הבריטי, היחסים בין היהודים לערבים, ואת החיכוכים הראשונים בין יהודים אשכנזים לספרדים במחנה המעצר הבריטי בקפריסין. כמו כן, הסרט משקף סיפורי אהבה אסורים וחיפוש אחר קרובים אובדים ומבצע בריחה נועז מהמחנה.

## ביקורות
אריאנה מלמד מאתר ynet כתבה עליו "התסריט כתוב ומבוצע באופן שאמור להעצים את הטרגדיות הגדולות, כולל חשיפת מספרים מן המחנה כסוג של טיעון ושימוש מופרז עד אי-אמינות ב"אנחנו יוצאים לארץ אבותינו".

אסף שניידר מ־nrg כתב "כל העסק נראה כמאמץ עילאי לשכנע את הלא משוכנעים כי החלום הציוני, והעלייה, ומיזוג הגלויות, וכור ההיתוך, הם עדיין סיפור מצוין לסדרת טלוויזיה"

## פסטיבלים ופרסים
* פרס חביב הקהל ופרס הצילום בפסטיבל לושון בצרפת, 2009.
* הוצג בפסטיבל מונטה קרלו במונקו, 2009.
* הוצג בפסטיבל FIPA בצרפת, 2009.

## קישורים חיצוניים

## הערות שוליים

קטגוריה:סרטים ישראליים משנת 2009
קטגוריה:סרטים בעברית
The Metallica Collection

***The Metallica Collection*** הוא מארז תקליטורים דיגיטלי של להקת ההבי מטאל האמריקאית Metallica, אשר שוחרר ל-iTunes Store בלבד ב-14 באפריל 2009, ומאוחר יותר גם לפלטפורמות אחרות. המארז כולל את כל אלבומי האולפן של הלהקה, כולל רצועות בונוס, שיצאו לאור בשנים 1983–2008.

## תכולת המארז
רשימת הפריטים הכלולים במארז (כולל רצועות בונוס), לפי סדר יציאתם לאור:
* Kill 'Em All
** The Four Horsemen (הופעה)
** Whiplash (הופעה)
* Ride the Lightning
** For Whom the Bell Tolls (הופעה)
** Creeping Death (הופעה)
* Master of Puppets
** Battery (הופעה)
** The Thing That Should Not Be (הופעה)
* 
** One (הופעה)
** ...And Justice for All (הופעה)
* Metallica
* Load
* ReLoad
* 
* S&M
* I Disappear (סינגל מתוך פסקול הסרט *[[משימה בלתי אפשרית 2]]*)
* St. Anger
* Some Kind of Monster (פסקול לסרט הדוקומנטרי Metallica: Some Kind of Monster)
* Live from Live Earth (מיני-אלבום הזמין רק לרוכשי האלבום ב-iTunes)
* Death Magnetic

### Live from Live Earth
המארז כולל מיני-אלבום אקסקלוסיבי מבית iTunes הכולל את ההופעה המקורית של הלהקה מפסטיבל Live Earth הבינלאומי שהתקיים ב-7 ביולי 2007.

## משתתפים
* ג'יימס הטפילד - שירה מובילה, גיטרת קצב, גיטרה מובילה וגיטרה אקוסטית
* לארס אולריך - תופים
* קירק האמט - גיטרה מובילה, גיטרת קצב וגיטרת סלייד
* קליף ברטון - גיטרת בס
* ג'ייסון ניוסטד - גיטרת בס
* בוב רוק - גיטרת בס
* רוברט טרוחיו - גיטרת בס
* מייקל קאמן - ניצוח

קטגוריה:מטאליקה
פירוזאבאד

**פירוזאבאד** () היא עיר במחוז המרכזי של נפת פירוזאבאד, מחוז פארס, איראן, המשמשת גם כבירת המחוז וגם כבירת הנפה. פירוזאבאד נמצאת דרומית לשיראז. ונמצאת בשטח שנוצר על ידי הצפה של נהר קונייפקאן, מוקפת בהרי הזגרוס. עם צורה עגולה, העיר נחשבה לסמל של המלוכה, בה מבנים המראים על ההשפעה והחשיבות של המקום בעבר. הכניסה לעיר הייתה דרך שני גשרים, ובמרכזה עמד מגדל התירבל, ששימש כאמצעי לתצפיות ותקשורת.

העיר העתיקה המקורית נקראה גור, ומתוארכת לתקופה האימפריה האחמנית ונהרסה על ידי אלכסנדר מוקדון. מאות שנים מאוחר יותר, ארדשיר הראשון, מייסד האימפריה הסאסאנית, החיה את העיר לפני שנבזזה במהלך הפלישה הערבית המוסלמית במאה ה-7. היא הוקמה שוב על ידי הבויהים תחת עצ'ד אל-דולה, אך בסופו של דבר ננטשה בתקופת הקאג'אר והוחלפה בעיר סמוכה, שהיא כיום פירוזאבאד. המבנה היחיד ששרד שלו הוא הליבה המרכזית של מגדל עתיק.

במפקד האוכלוסין של 2006, אוכלוסייתה מנתה 58,210 ב-12,888 משקי בית. המפקד הבא בשנת 2011 מנה 64,969 אנשים ב-16,617 משקי בית. המפקד ב-2016 הראה אוכלוסייה של 65,417 נפשות ב-20,184 משקי בית.

## היסטוריה
[ממוזער|307x307 פיקסלים| [קלעה-י דוח'תר]]
גור מתוארך לתקופה האחמנית. היא הייתה ממוקמת באזור נמוך באזור, ולכן, במהלך פלישתו לפרס, הצליח אלכסנדר מוקדון להטביע את העיר על ידי הכוונת זרימת נהר לעיר. האגם שיצר נשאר עד שארדשיר בנה מנהרה לניקוזו. הוא ייסד את עיר הבירה החדשה שלו באתר זה.

העיר החדשה של ארדשיר הייתה ידועה כחור ארדשיר, ארדשיר חורה וגור. היא תוכננה בצורה מעגלית כל כך מדויקת, עד שההיסטוריון הפרסי אבן בלח'י כתב עליה כי "נוצרה בעזרת מחוגה". היא הייתה מוגנת על ידי תעלה ברוחב 50 מטר, וקוטרה היה 2 קילומטרים. העיר הייתה בעלת ארבעה שערים; לצפון היה שער חורמזד, לדרום שער ארדשיר, למזרח שער מיתרה ולמערב שער והרם. את חצרות המלוכה בנו במרכז מעגל ברדיוס של 450 מטר. במרכז העיר הייתה מגדלה או מגדל, בשם טרבל. גובהו היה 30 מטר והוא היה בעל עיצוב ספירלי. העיצוב ייחודי לאיראן, וישנן תאוריות שונות לגבי מטרת בנייתו. נחשב כי הוא היה הקדם האדריכלי של המסגד הגדול של סאמרא שבעיראק ומגדל המינרט הבולט שלו, המלוויה. בתקופת הססאנית, הראשי תיבות ART (בפהלווי הכתוב) שימשו כחותמת המטבע לציון גור.

גור ואיסתכר התנגדו במאמץ למוסלמים הערבים הפולשים בשנות ה-630 וה-640; הם נכבשו על ידי עבדאללה בן עמר בשנים 649–50.

העיר ננטשה בסופו של דבר בתקופת קג'אר והיישוב הסמוך לה היה מאוכלס, שהוא כיום פירוזאבאד המודרנית הממוקמת כ-3 ק"מ ממזרח לאתר גור. כיום, בין האטרקציות של פירוזאבאד ניתן למצוא את הסאסאניד קלעה-י דוח'תר, ארמון ארדשיר, ומקדש האש והמינאר הסמוך לו.

לפי פרסום משנת 1939 של האנתרופולוג הנרי פילד, 7,000 צ'רקסים חיו בפירוזאבאד.

בעיר חמש אוניברסיטאות: אוניברסיטה להשכלה גבוהה פירוזאבאד, אוניברסיטת אזאד האסלאמית, סניף פירוזבאד; אוניברסיטת Payame Noor, מרכז פירוזאבאד; שלוחה של האוניברסיטה הטכנית והמקצועית; וסניף של האוניברסיטה למדע וטכנולוגיה יישומית.

## ראו גם
* קלעה-י דוח'תר
* ארמון ארדשיר
* העיר העגולה של בגדאד

## לקריאה נוספת

* 


## קישורים חיצוניים

## הערות שוליים

קטגוריה:איראן: ערים
קטגוריה:פרובינציית פארס: יישובים
ויסאם פרחאת

**ויסאם פרחי פרחאת** (; 5 בנובמבר 1973 – 2 בדצמבר 2023) או בכינויו **אבו חוסיין**, היה מפקד גדוד שג'אעייה של הזרוע הצבאית של חמאס. עמד מאחורי פעולות טרור, ביניהן הפיגוע במכינה בעצמונה, הטבח בנחל עוז ועוד.

## ביוגרפיה
ויסאם פרחאת נולד בשנת 1974 לאום נידאל. שלושה מאחיו, נידאל, מוחמד ורואד נהרגו במהלך השתתפותם בפעילות טרור למען חמאס. אחיו הגדול, נידאל, נהרג בעת שהכין טיסן נפץ בשליחות הזרוע הצבאית של חמאס. נידאל היה מראשי פרויקט רקטות הקסאם של הזרוע הצבאית של חמאס.

ב-20 במרץ 1995 נעצר פרחאת באשמת הובלת שש שקיות חומר נפץ לישראל, שלטענת ישראל היה ניסיון לבצע פיגוע התאבדות בישראל. הוא ישב כמעט 11 שנים בכלא הישראלי, מתוכן שנתיים בבית הסוהר שקמה, 6 שנים בבית הסוהר נפחא ושנתיים וחצי בכלא הדרים. הוא שוחרר מהכלא הישראלי בנובמבר 2005, שלושה שבועות לאחר שאחיו רואד נהרג בידי ישראל.

ב-2002 תכנן את ביצוע פיגוע במכינה בעצמונה, שבו נהרגו חמישה אזרחים ישראלים ונפצעו 12 נוספים. בעודו בכלא נודע לו על השתתפותו של אחיו הצעיר מוחמד בפיגוע.

לאחר שחרורו מהכלא ב-2005, חזר פרחאת לעזה וסייע ביצירת רקטות לחמאס.

אחר כך הפך למג"ד של חמאס בשג'אעייה. הוא היה אחראי על המתקפה על אוטובוס התלמידים בשער הנגב בשנת 2011, בו נרצח אחד התלמידים. כמו כן פיקד על קרב שג'אעייה ב-2014, בו נהרגו שבעה חיילי צה"ל, בהם אורון שאול שגופתו נחטפה. פרחאת הוביל את הטבח בנחל עוז במהלך טבח שבעה באוקטובר.

ב-2 בדצמבר 2023 צה"ל חיסל את פרחאת בסיכול ממוקד במהלך מלחמת חרבות ברזל. לאחר מכן, ב-8 בדצמבר 2023, הזרוע הצבאית של חמאס פרסמה סרטון שבו נראים קרבות בשג'אעייה, כולל טנק ישראלי בוער, וצעקות המקדישות את הפגיעה בטנק ל"אבו חוסיין פרחאת" (הכוונה לוויסאם פרחאת).

## הערות שוליים

קטגוריה:אישים שנהרגו בתקיפות אוויריות ישראליות
קטגוריה:אסירים ביטחוניים בישראל
קטגוריה:עזה: אישים
קטגוריה:הטבח בנחל עוז
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:מחבלים שהשתתפו בטבח שבעה באוקטובר
קטגוריה:פלסטינים שנולדו ב-1974
קטגוריה:פלסטינים שנפטרו ב-2023
יהודי איראן (סרט)

**יהודי איראן** הוא סרט דוקומנטרי מ-2005 מאת הקולנוען האיראני-הולנדי רמין פרחאני. הסרט חוקר את חיי יהודי פרס שחיים בתוך החברה האסלאמית הדומיננטית באיראן. למרות האפליה שהם נתקלים בה, הם בוחרים להישאר באיראן ולא לעזוב את הארץ.

הסרט היה הראשון מסוגו שסיקר את הנושא, והוא תיעד גם את הקשרים בין מוסלמים ליהודים וגם את הסטריאוטיפים והדעות הקדומות כלפי המיעוט היהודי. פרחאני מצהיר כי הסרט נוצר "כדי לעזור למערבים לתקן את תדמית המזרח התיכון" ולאפשר להם "להבחין בדקויות ובנורמות" השונות בתוך התרבות.

## רקע
אף על פי שיהודים חיו באיראן כבר 2,700 שנה, המהפכה האיראנית ב־1979 גרמה לרוב היהודים לעזוב את המדינה. באיראן המודרנית, האנטישמיות המשתוללת ממשיכה לאיים על האזרחים הנותרים.

## תקציר
בסרט מתנגנת ברקע מוזיקה מזרח תיכונית, הוא מציע צילומים של ארכיטקטורה בת מאה כאשר הסרט התיעודי מטייל בטהראן, אספהאן ושיראז.

מגוון רחב של איראנים־יהודים מתראיינים: מאישה זקנה בבית חולים ועד סטודנטית למדעי המחשב. כמו כן מתראיינים סטודנטים מוסלמים; הם מסבירים שאין להם חברים יהודים בגלל הפוליטיקה הישראלית או כיוון שיהודים "לא מתערבבים" עם מוסלמים איראנים.

הסרט מציג גם דוגמאות לסובלנות דתית, כמו הסיפור של שתי נשים, אחת יהודייה והשנייה מוסלמית, שהפכו לחברות קרובות מימי הלימודים בקולג'. חברותן המשיכה לגדול גם לאחר הלימודים, וגם בני משפחותיהן התיידדו זה עם זה. סיפורן מדגים את האפשרות למצוא קשרים אנושיים חמים ואמיתיים מעבר לחלוקות דתיות ותרבותיות, ומציע תקווה להבנה ושלום בין קהילות שונות.

באיספהאן, האמן היהודי סולימאן ששון מסביר כיצד עבודתו מושפעת מאוד מאמנות פרסית ומאדריכלות אסלאמית. מצביע על ציוריו, הוא מסביר כיצד הוא משלב באופן טבעי מוטיבים דתיים, כמו עשרת הדיברות ותפילת דוד, עם סגנון אמנות פרסי מסורתי.

לבסוף, פרחאני מבקר בשיראז, בה הואשמו 13 יהודים בריגול. הראיות נגדם הן נסיבתיות ובנויות על הודאות סחוטות, מה שמוביל לאמונה שההאשמות הראשוניות נרקמו. אף על פי כן, הם עומדים בפני עונשי מוות, ומקבלים עונשי מאסר של 2–9 שנים.
ממוזער| יהודי איראני מתפלל בבית כנסת בשיראז, איראן.

## תגובות
בתגובה לסרט, רמין פרחאני דיבר על התגובות הרגשיות של יהודים ואיראנים בגולה, אומר כי הם "קיבלו יותר תחושה עם מה שאנחנו מראים בסרט". הוא מתאר תגובות של עיניים רטובות ורגשות נוסטלגיים לגבי אבדן השורשים, מה שמדגים את ההד הרגשי העמוק שהסרט הצליח ליצור.

חריף מהאגודה של יהודים מהמזרח התיכון וצפון אפריקה הצביע על הערך המוסף של הסרט בכך שהוא מספק "הצצה נדירה לחייהם של כמה מ-25,000 היהודים שעדיין נמצאים באיראן" ומציע "תובנה יוצאת דופן לגבי האפליה הרשמית ממנה סבלו יהודים תחת המשטר האסלאמי". דבריו אלו מצביעים על כך שהסרט לא רק מעורר רגשות אלא גם מספק פרספקטיבה חשובה על המציאות הקשה שחווים יהודים באיראן תחת מגבלות דתיות ואפליה.

## ראו גם
* יהדות איראן
* עלילת הדם בשיראז

## הערות שוליים

קטגוריה:יהדות איראן ופרס
קטגוריה:סרטי 2005
נויברגר

**נויברגר** הוא שם משפחה ממקור גרמני (Neuberger)

קטגוריה:שמות משפחה אשכנזיים
קטגוריה:שמות משפחה גרמניים
פליקוי

ה**פָּלִיקוֹי** או ה**פַּלָקוֹי** (בלטינית: **Palikoi**, ביוונית עתיקה: **Παλικοί**), היו צמד אלים סיציליאניים כתוניים במיתולוגיה הרומית, ובמידה פחותה במיתולוגיה היוונית. הם מוזכרים במטמורפוזות V של אובידיוס, 406, ובאינאיס IX, 585 של ורגיליוס. הפולחן שלהם התרכז בשלושה אגמים קטנים שפלטו אדי גופרית במישור פלגוניה , וכתוצאה מכך אחים תאומים אלו היו קשורים לגייזרים ולעולם התחתון. היה גם מקדש לפליקוי בפאלאסיה, שבו אנשים יכלו להעמיד את עצמם או אחרים למבחנים של מהימנות באמצעות שיפוט של אלים; המשמעות של פטירתו הייתה שאפשר לסמוך על שבועה.

## [[גנאלוגיה]]
השושלת המיתולוגית של הפליקוי אינה ודאית. גרסה אחת של האגדה מייחסת אותם לאל השמיים זאוס ולנימפה אאטנה . אחרים מקשרים את לידתם לזוגיות בין אאטנה לאל הפייסטוס. הגרסה היוונית מציינת שהם בנים של זאוס ונימפה נוספת, הנקראת תאליה. דיווח שלישי טען שהפליקוי הם בניו של האל הסיציליאני אדראנוס.

ספר המיתוגרפים של הוותיקן  מימי הביניים ייחס את השושלת שלהם לזאוס ולאטנה: זאוס (יופיטר) הכניס את אטנה להריון והיא, מחשש זעמה של הרה (יונו), הופקדה על כדור הארץ כדי להגן עליה ועל בניה.

## פרשנויות
ספר המיתוגרפים השני של הוותיקן תרגם את שמם כ"נולדו פעמיים".

המלומד מרסל מולדר טוען למקור פרוטו-הודו-אירופי לשמם, ומקשר אותו לקבוצת שמות מורכבים יווניים השייכים לשדה הסמנטי של צבעים (למשל, leuko 'לבן'; melas 'שחור'). לפיכך, פירוש שמם יהיה "בעל צבע לבן, של צבע אפור, של צבע צהוב" ("בלנצ'אטר, ג'ונאטר, גריסאטר"). הוא גם מציע זאת כעדות לאופי ההודו-אירופי של השפה הסיקולית.

ההיסטוריון הפולני קשישטוף תומאש ויצ'ק ודריה זוויאסה מציעים שהפליקוי נובעים מהמיתם  ההודו-אירופי הישן של התאומים האלים. הם טוענים שהזוג מתאים לכמה מהתכונות המשותפות שהחוקר דונלד ג'יי וורד  ייחס למיתם, כמו אבהות של אל שמיים וייעוד יחיד לשני התאומים.

## הערות שוליים

קטגוריה:אלים רומיים
קטגוריה:אלי אדמה
קטגוריה:אלים כתוניים
אלטיר

ממוזער|תיאור אומנותי של האבן אלטיר באי בויאן
**אלטיר** או **אלאטיר** (ברוסית: **Алатырь**) היא אבן לבנה אגדית קדושה במיתולוגיה סלאבית. היא מכונה אם כל האבנים, טבור העולם ומכילה כתבי קודש. האלטיר ניחנה בכוחות ריפוי והיא מוזכרת בלחשים רוסיים, בעיקר בלחשי אהבה.

על פי האגדות האלטיר נשמרת באי בויאן, באמצע האוקיינוס ומתחתיה זורם מעיין פלאי המעניק לעולם כולו "מזון וריפוי". הנחש החכם גארפנה והציפור גאגאנה ממונים על שמירת האלטיר.

לפי אחת התיאוריות, האבן הלבנה אלאטיר אינה אלא ענבר. סוחרים הביאו אותו לאדמות רוסיה מחופי הים הבלטי. הוא היה יקר מאוד ושימש לא רק כקישוט, אלא גם כקמע רב עוצמה. עשן של ענבר מוצת מפגין מתאים לחיטוי. בימי קדם לא ידעו על כך, אבל ביצעו חיטוי חדרים ואנשים עם עשן ענבר. נערכו גם טקסי טהרה מרוחות רעות ושחיתות.

ענבר הייתה מרכיב של שיקויי אהבה, שיקויים אנטי-אייג'ינג ותרופה לעין הרע. בענבר קישטו את מזבח הבית, ובנסיבות מיוחדות שרפו אותו במהלך התפילות. במהלך הזמן, צבע האבן משתנה מלבן לחום. אולי ענבר לבן הוערך גבוה יותר והשתמשו בו בטקסים. ברוסיה זה נקרא "אילקטר".

## הערות שוליים

קטגוריה:מיתולוגיה סלאבית
קטגוריה:ענבר
קטגוריה:אבנים קדושות
תוכנית גיבוי

**תוכנית גיבוי** היא תוכנית פעולה חלופית שהוכנה למקרה שתוכנית הפעולה הבסיסית תשתבש. תוכנית גיבוי נחוצה במסגרת ניהול סיכונים למשימה קריטית, שהמשך ביצועה נחוץ גם במקרה של תקלה.

דוגמאות:
* עקב החשש ממתקפת סייבר נהוג בדרך כלל להתקין אמצעים להגנת סייבר. ארגונים שבהם המשכיות עסקית היא קריטית מתקינים גם תוכנית גיבוי למקרה שהגנת הסייבר תיכשל, ומערכת המחשוב תצא מכלל פעולה עקב מתקפת סייבר. המכון הלאומי לתקנים וטכנולוגיה בארצות הברית פרסם מדריך לתכנון תוכנית גיבוי למערכות טכנולוגיית מידע פדרליות.
* בתכנון של מבצע צבאי נכללת גם תוכנית גיבוי, למקרה שיחול סיבוך בלתי צפוי באחד משלבי המבצע

תוכניות גיבוי נרקמות לרוב על ידי עסקים או ממשלות. ישנם חמישה שלבים של פיתוח תוכנית גיבוי:
* הקמת צוות תכנון
* הערכת היקף הבעיה
* פיתוח תוכנית גיבוי
* בדיקת התוכנית
* שמירה על עדכנית התוכנית. 

## ראו גם
* תוכנית מגירה

## לקריאה נוספת
* רפאל פרנקו, **PLAN B בניהול משבר סייבר**, Code Blue, 2023.

## הערות שוליים

קטגוריה:חירום
קטגוריה:ניהול סיכונים
עונת 1987/1988 בגביע קוראץ'

**עונת  ב[[גביע קוראץ']]** הייתה המהדורה ה-17 של תחרות פיב"א לקבוצות כדורסל אירופיות, שנערכה בין 22 בספטמבר 1987 ל-9 במרץ 1988.

ריאל מדריד מספרד ניצחה בגמר את ציבונה זאגרב מיוגוסלביה וזכתה בטורניר בפעם הראשונה.

## סיבוב ראשון

## סיבוב שני

## שלב הבתים
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.

## חצי גמר

## גמר

## ישראל בתחרות
אליצור נתניה, מכבי חיפה, הפועל תל אביב והפועל חיפה, שסיימו בסדר זה במקומות 4–7 בעונת 1986/1987 בליגה הלאומית בכדורסל, ייצגו את ישראל בתחרות.

אליצור נתניה הוגרלה בסיבוב הראשון מול שיבנקה שיבניק וניצחה 193–163 (91–76 בנתניה ו-102–87 בשיבניק), ובסיבוב השני מול אוסטנדה וניצחה 149–135 (77–66 בנתניה 72–69 באוסטנדה). בשלב הבתים הודחה לאחר שסיימה במקום השלישי בבית עם מונקו (הפסד 82–88 בבית וניצחון 95–81 בחוץ), ריאל מדריד (הפסד 67–80 בבית וניצחון 100–86 בחוץ) ווירטוס בולוניה (הפסדים 81–90 בחוץ ו-86–92 בבית).

מכבי חיפה הוגרלה בסיבוב הראשון מול אכילאס קאימקלי וניצחה 217–90 (96–49 בניקוסיה ו-121–41 בחיפה), אך הודחה בסיבוב השני לאחר שהפסידה לאסוול ליון-וילרבאן 178–182 (ניצחון 103–89 בחיפה והפסד 75–93 ב).

הפועל תל אביב הוגרלה בסיבוב השני מול אינטר ברטיסלאבה וניצחה 210–163 (111–86 בברטיסלאבה ו-99–77 בתל אביב), ובשלב הבתים סיימה במקום הראשון בבית עם פלקנסטרו קאנטו (הפסד 78–94 בחוץ וניצחון 101–86 בבית), סרגוסה (ניצחונות 102–86 בבית ו-80–79) ויוגופלסטיקה ספליט (הפסד 83–86 בחוץ וניצחון 77–65 בבית). בחצי הגמר הודחה הקבוצה על ידי ציבונה זאגרב בתוצאה 182–204 (93–103 בתל אביב ו-89–101 בזאגרב). זהו הישג השיא של קבוצה ישראלית בגביע קוראץ', שהושג על ידה רק פעם אחת נוספת, בעונת .

הפועל חיפה הוגרלה בסיבוב הראשון מול פנאתינאיקוס וניצחה 139–138 (ניצחון 77–69 בחיפה והפסד 62–69 באתונה), אך הודחה בסיבוב השני לאחר שהפסידה ליובקזרטה באסקט 167–189 (91–103 בחיפה ו-76–86 בקזרטה).

## קישורים חיצוניים
* תוצאות, באתר פיב"א אירופה
* תוצאות, באתר Linguasport
* 
* 
* אוסף קטעי עיתונות על משחקיה של אליצור נתניה בתחרות
קטגוריה:תחרויות כדורסל ב-1987
קטגוריה:תחרויות כדורסל ב-1988
קטגוריה:גביע קוראץ'